Onderwysers: Hoe om die einde van die jaar te oorleef - Solidariteit GildesSolidariteit Gildes Onderwysers: Hoe om die einde van die jaar te oorleef - Solidariteit Gildes
Tuis / Onderwys Artikel / Onderwysers: Hoe om die einde van die jaar te oorleef
Onderwysers: Hoe om die einde van die jaar te oorleef
Dit is heeltemal te verstande dat onderwysers die einde van die jaar vrees. Jy is uitgeput en tog hoop die eise soos eksamens en administratiewe pligte op. Dit is moeilik en dikwels angswekkend.
Hierdie stressors sal nie vanself verdwyn nie, maar daar is maniere om dit te hanteer. Kom ons ondersoek 'n paar.
Moenie al jou merkwerk op een slag doen nie
Die ou gesegde wat lui dat 'n olifant stukkie vir stukkie geëet word, is perfek van toepassing op merkwerk. Konsekwentheid en dissipline is sleutel tot dit. Poog om jou werkslading in kleiner stukkies op te breek vir elke dag. Begin dus vroegtydig en hou aan werk totdat alles klaar is. Dit sal jou stresvlakke verlaag en jou met 'n beheerbare werkslading los.
"Een ding wat ek geneig het om te doen, was om myself te isoleer en net op my werk te fokus. Dit was niks spesifiek teen enige iemand nie, dit was maar net 'n manier vir my om in die vloei van werk te kom," het Melody Johnson, kurrikulumontwikkelaar en skrywer gesê. "Ek wou alles wat ek kon aan my kollegas en studente gee, maar ek het gou onbewus geraak van alles wat rondom my gebeur. Ek het depressief gevoel. Alleen. Mense het opgehou om te vra hoe dit met my gaan. Terselfdertyd het ek baie stres ervaar en gewig opgetel. Die gewig was die stresfaktor."
Sy moedig onderwysers aan om nie hierdie voorbeeld aan die einde van die jaar te volg nie. "Kry daai ondersteuning van kollegas deur net te vra hoe dit met hulle gaan en of hulle ook dieselfde ervaar as wat jy tans ervaar. Soms kan dit al 'n bietjie help deur net 'n middagete van tien minute saam met iemand te vat."
Hou ook jou vriende naby. "Want, kom ons wees eerlik, as 'n onderwyser gaan jy by iemand wil afpak oor 'n kollega wat al die lamineringspapier, of al die papier in die kopiekamer gebruik het terwyl jy 'n halfbladsy assessering het om te administreer. Maar selfs meer belangrik, vriende help jou om te lag. Hulle sal vir jou een van daai lagbuie gee wat jou selfs kan laat huil, al wil nie jy nie."
As jy oorweldig voel is die beste medisyne om jouself fisies en geestelik van alles af te sonder. Besoek 'n boekwinkel en blaai deur boeke terwyl jy 'n geurige koppie koffie geniet. Selfs beter, koop 'n boek wat al lankal jou nuuskierigheid prikkel en waarna jy uitsien om te lees gedurende die skoolvakansie. Neem 'n stappie in jou buurt of park en raak weggevoer deur die skoonheid van die natuur. Kyk 'n episode of twee van jou gunsteling reekse of selfs 'n fliek. Dit is gewaarborg dat dit jou die wilskrag, fokus en energie sal gee om weer jou werk aan te pak.
Studente is intens bewus van die behoefte om die jaar af te sluit, en dit kan hulle rusteloos maak en jou lewe bemoeilik. Hou so veel as moontlik by die gewonde roetine, veral met jonger kinders wat nie eksamen skryf nie. As jy iets moet wegpak in die klas doen dit geleidelik en buite sig. Dit sal vir hulle 'n gevoel van gemak gee en hulle die gevoel van 'n handhawing van roetine gee.
Melody Johnson, 9 November 2020, "End-of-Year Burnout: A Mini Survival Guide for Teachers", https://medium.com/inspired-ideas-prek-12/end-of-year-burnout-a-mini-survival-guide-for-teachers-81a314824186.
Kate Blackwell, 17 May 2019, "End of the school year: Teacher survival tips", https://www.hsta.org/news/recent-stories/teacher-survival-tips-for-the-end-of-the-school-year/.
The Teacher Studio, 27 May 2017, "End of school year survival tips", https://theteacherstudio.com/end-of-school-year-survival-tips/.